《龙尾泉》
宋代·黄非熊

龙头何在尾犹存，定向天中饮汉源。
且注灵泉清洞府，未呵甘汉活乾坤。
半空飞下珠千颗，平地澄来玉一盆。
寂寞云山非我宅，九霄高处是吾门。

作者简介：黄非熊，福建永福（今福建永泰）人，自号南溪处士。仁宗庆历间读书三岛村，得方广岩之胜，作十咏传于世。事见明万历《福州府志》卷五。今录诗十首。